Ararato lyguma
40°02′š. pl. 44°20′r. ilg.﻿ / ﻿40.04°š. pl. 44.33°r. ilg.﻿ / 40.04; 44.33 Ararato lyguma (arm. Արարատյան դաշտ) – lyguma Kaukaze, Arakso vidurupio slėnyje, tarp Ararato masyvo pietuose ir Aragaco – šiaurėje. Didžioji dalis lygumos yra Armėnijoje, mažesnioji – Turkijoje. Nusidriekusi per 90 km ir yra 850–1000 m aukštyje virš jūros lygio. Ararato lyguma daugiausia išdirbta, vietomis yra druskėmis apaugusių pusdykumių.